cyanic-selkie/wikianc huggingface dataset:
NGC 117
Ο NGC 117 είναι σπειροειδής γαλαξίας στον αστερισμό Κήτος. Απέχει περίπου 240 εκατομμύρια έτη φωτός από την Γη και έχει διάμετρο της τάξεως των 50.000 ετών φωτός. Ανακαλύφθηκε από τον Γερμανό αστρονόμο Άλμπερτ Μαρτ (Albert Marth) στις 13 Σεπτεμβρίου 1863.
Αναφορές
0117 Κατηγορία:Σπειροειδείς γαλαξίες Κατηγορία:Κήτος (αστερισμός) 01674
Φλαμερτίνγκε
Το Φλαμερτίνγκε είναι χωριό στη βελγική επαρχία της Δυτικής Φλάνδρας και δήμος της πόλης Υπρ. Το κέντρο του Φλαμερτίνγκε βρίσκεται λίγο έξω από το κέντρο της Υπρ, κατά μήκος του κεντρικού δρόμου N38 στην κοντινή πόλη Ποπερίνγκε (Poperinge).
Εκτός από το κέντρο της πόλης Υπρ το Φλαμερτίνγκε είναι ο μεγαλύτερος δήμος της Υπρ. Στα δυτικά του Φλαμερτίνχε, κατά μήκος του δρόμου προς Ποπερίνγκε βρίσκεται το χωριουδάκι του Μπράντχουκ (Brandhoek).
Γεωγραφία
Το Φλαμερτίνγκε βρίσκεται 17 μέτρα πάνω από την επιφάνεια της θάλασσας. Ο Δήμος επίσης συνορεύει με την Υπρ ανατολικά, το Φοορμέζελε (Voormezele) στα νοτιοανατολικά, το Κέμμελ (Kemmel0 και το Ντίκκεμπους (Dikkebus) νότια, το Ρένινγκελστ (Reningelst) στα Νοτιοδυτικά, το Ποπερίνγκε δυτικά, το Έλφερντινγκε (Elverdinge) βόρεια και το Μπρίλεν (Brielen) στα βορειοανατολικά.
Δημογραφικές εξελίξεις
μικρογραφία Από το 1487 έως το 1697 παρατηρούμε μεγάλη μείωση του πληθυσμού του Φλαμερτίνγκε. Η πιο εύλογη εξήγηση γι 'αυτό θα ήταν ο πόλεμος των 80 χρόνων στις Κάτω Χώρες. Κατά τον Πρώτο Παγκόσμιο Πόλεμο βλέπουμε ότι ο πληθυσμός και πάλι μειώνεται. Αυτό οφείλεται στο γεγονός ότι η κοντινή Υπρ, η οποία στη συνέχεια ήταν μια πρωτεύουσα πόλη, βομβαρδίστηκε άγρια και το Φλαμερτίνγκε υπέφερε επίσης πολύ από αυτές τις βομβιστικές επιδρομές. μικρογραφία|Η εκκλησία του Αγίου Φεντάστους
Πηγές - Σημειώσεις
Κατηγορία:Πόλεις του Βελγίου
Δομή δεδομένων
Στην πληροφορική, η έννοια της δομής δεδομένων αναφέρεται στους διαφορετικούς δυνατούς τρόπους οργάνωσης και αποθήκευσης δεδομένων μέσα σε έναν υπολογιστή, ώστε τα δεδομένα αυτά να μπορούν να χρησιμοποιηθούν αποδοτικά. Για παράδειγμα ένα σύνολο από δεδομένα μπορεί να αποθηκευτεί σε δομή πίνακα, στοίβας, συνδεδεμένης λίστας, σωρού, ουράς και ούτω καθ εξής.
Σε συγκεκριμένες εφαρμογές χρησιμοποιούνται συγκεκριμένες δομές δεδομένων, δηλαδή αυτές που είναι οι πιο αποδοτικές αλγοριθμικά για το κάθε είδος εφαρμογής. Για παράδειγμα, τα Β-δέντρα χρησιμοποιούνται σε υλοποιήσεις βάσεων δεδομένων.
Δομές δεδομένων χρησιμοποιούνται σχεδόν σε κάθε πρόγραμμα ή σύστημα λογισμικού. Παρέχουν έναν τρόπο αποδοτικής διαχείρισης τεράστιου όγκου δεδομένων, όπως μεγάλες βάσεις δεδομένων και υπηρεσίες ευρετηρίου στο διαδίκτυο. Οι αποδοτικές δομές δεδομένων θεωρούνται συχνά ιδιαίτερα σημαντικές στη δημιουργία ενός αποδοτικού αλγορίθμου, σε τέτοιο βαθμό, ώστε κάποιες μέθοδοι σχεδίασης και γλώσσες προγραμματισμού δίνουν έμφαση σε δομές δεδομένων, παρά σε αλγορίθμους, ως το βασικό κριτήριο σχεδίασης λογισμικού.
Ορισμός
Ένα σύνολο από στοιχεία δεδομένων αποτελεί δομή όταν υπάρχουν καθορισμένες σχέσεις μεταξύ των στοιχείων. Μια δομή δεδομένων ορίζεται ως η διαδικασία εισαγωγής και απομάκρυνσης στοιχείων με τρόπο ώστε όλη η δομή να μην αλλοιώνεται. Κάθε δομή δεδομένων έχει ως αφηρημένη έννοια συγκεκριμένο ορισμό, δηλαδή διαδικασία εισαγωγής/απομάκρυνσης στοιχείων, αλλά μπορεί να υλοποιείται σε έναν Η/Υ με διαφορετικούς τρόπους.
Πράξεις
Οι βασικότερες λειτουργίες ή πράξεις επί των δομών δεδομένων είναι οι εξής:
Σε αρκετές δομές δεδομένων συχνά ορίζονται επιπλέον λειτουργίες, όπως οι ακόλουθες:
Πηγές
Κατηγορία:Δομές δεδομένων
Sidereus Nuncius
Κάθε αντίγραφο της αρχικής εκδόσεως αποτελεί πολύτιμο σπάνιο βιβλίο, η τιμή του οποίου (με βάση πώληση σε δημοπρασία τον Δεκέμβριο του 2010) ανέρχεται περίπου σε 630.000 ευρώ.
Το τηλεσκόπιο
Παρότι δεν είναι σαφές το ποιος κατασκεύασε το πρώτο τηλεσκόπιο, η εφεύρεσή του αποδίδεται γενικά στον Χανς Λιπερσέι. Το όργανο αυτό επιτρέπει στον χρήστη του να βλέπει μακρινά αντικείμενα σαν να ήταν πολύ πιο κοντά του. Ο Γαλιλαίος ήταν ένας από τους πρώτους (αν όχι ο πρώτος) που παρατήρησε με τηλεσκόπιο και περιέγραψε ουράνια σώματα. Το ένα από τα «οπτικά κανόνια» του Γαλιλαίου (έτσι τα αποκαλούσε) προσέφερε μεγεθύνσεις 8 ως 10 φορές και είχε φακούς κατασκευασμένους από τον ίδιο. Αυτές οι μεγεθύνσεις αυξήθηκαν στο 20x στο τηλεσκόπιο με το οποίο έγιναν οι παρατηρήσεις που περιγράφονται στο Sidereus Nuncius.
Σελήνη
Παρατηρώντας τη Σελήνη ο Γαλιλαίος διέκρινε ότι η γραμμή που διαχωρίζει τη σεληνιακή ημέρα από τη νύκτα ήταν ακανόνιστη εκεί όπου διέσχιζε τις ανοιχτόχρωμες περιοχές της Σελήνης. Από αυτό συμπέρανε ότι οι μεν σκουρόχρωμες περιοχές («θάλασσες») είναι επίπεδες, ενώ οι ανοιχτόχρωμες ήταν τραχιές και ορεινές. Βασίζοντας την εκτίμησή του στην απόσταση των σεληνιακών βουνοκορφών που φωτίζονταν από το ηλιακό φως από τη μέση γραμμή ημέρας-νύκτας, προσδιόρισε με αρκετή ακρίβεια το ύψος των σεληνιακών βουνών σε τουλάχιστον 4 μίλια (πάνω από 6 χιλιόμετρα). Τα σχέδιά του της σεληνιακής επιφάνειας απετέλεσαν μια καινοτόμο μορφή οπτικής παρουσιάσεως, πέρα από το ότι διαμόρφωσαν τον κλάδο της σεληνογραφίας, δηλαδή της μελέτης των φυσικών χαρακτηριστικών της επιφάνειας της Σελήνης.
Αστέρες
thumb|left|205px|Σχέδια του αστρικού σμήνους Πλειάδες από το Sidereus Nuncius (Η εικόνα παρέχεται ευγενικά από τις Συλλογές Ιστορίας της Επιστήμης των Βιβλιοθηκών του Παν/μίου της Οκλαχόμα.) Ο Γαλιλαίος ανέφερε ότι είδε τουλάχιστον δεκαπλάσιο αριθμό αστέρων με το τηλεσκόπιο από ό,τι με το γυμνό μάτι. Δημοσίευσε αστρικούς χάρτες της περιοχής της Ζώνης του Ωρίωνα και του αστρικού σμήνους των Πλειάδων, που έδειχναν κάποιους από τους νέους αστέρες που είχε ανακαλύψει. Με γυμνό μάτι οι περισσότεροι παρατηρητές μπορούσαν να διακρίνουν μόνο 6 αστέρες στις Πλειάδες, ενώ μέσα από το τηλεσκόπιό του ο Γαλιλαίος μπορούσε να δει 35. Κι όταν έστρεψε το τηλεσκόπιό του στον Ωρίωνα, μπόρεσε να διακρίνει 80 αστέρες αντί των εννέα που διακρίνονταν με γυμνό μάτι. Στο Sidereus Nuncius ο Γαλιλαίος σχεδίασε αυτές τις δύο περιοχές διακρίνοντας ανάμεσα στους αστέρες που διακρίνονταν χωρίς το τηλεσκόπιο και σε αυτούς που φαίνονταν μόνο με αυτό. Επίσης, όταν παρατήρησε κάποιους από τους «νεφελώδεις» αστέρες στον κατάλογο του Πτολεμαίου, είδε ότι στην πραγματικότητα αποτελούνταν από πολλούς μικρούς αστέρες ο καθένας. Συμπέρανε έτσι ότι τα νεφελώματα και ο Γαλαξίας ήταν «συγκεντρώσεις αναρίθμητων αστέρων ομαδοποιημένων σε σμήνη», τα οποία ήταν υπερβολικά μικρά και μακρινά για να ξεχωρίσουμε μεμονωμένους αστέρες αυτών με γυμνό μάτι.
Δορυφόροι του Γαλιλαίου («άστρα των Μεδίκων»)
205px|right|thumbnail|Σχέδια του Δία και των «άστρων των Μεδίκων» από το Sidereus Nuncius (Η εικόνα παρέχεται ευγενικά από τις Συλλογές Ιστορίας της Επιστήμης των Βιβλιοθηκών του Παν/μίου της Οκλαχόμα.) Στο τελευταίο μέρος του Sidereus Nuncius ο Γαλιλαίος αναφέρει την ανακάλυψη από αυτόν τεσσάρων αστρικών σωμάτων που φαινόταν να σχηματίζουν μια ευθεία γραμμή πολύ κοντά στον Δία. Την πρώτη νύκτα, όπως γράφει, διέκρινε μία γραμμή τριών μικρών αστέρων κοντά στον Δία, παράλληλη με την εκλειπτική. Τις επόμενες νύκτες βρίσκονταν σε διαφορετική διάταξη και είχε προστεθεί ένα τέταρτο άστρο. Σε όλο το κείμενο της ενότητας, ο Γαλιλαίος δίνει εικόνες των σχετικών θέσεων του Δία και των συνοδών αυτών σωμάτων σε διαφορετικές νύκτες από τα μέσα Ιανουαρίου μέχρι τις αρχές Μαρτίου του 1610. Το γεγονός ότι μετέβαλλαν τις θέσεις τους ως προς τον Δία από νύχτα σε νύχτα και όμως εμφανίζονταν πάντα στην ίδια ευθεία γραμμή κοντά του, έπεισε τον Γαλιλαίο ότι εκτελούσαν τροχιά γύρω από τον Δία. Στις 11 Ιανουαρίου, μετά από τέσσερις νύκτες παρατηρήσεων, έγραψε:
Στα σχεδιάσματά του, ο Γαλιλαίος χρησιμοποίησε έναν ανοικτό κύκλο για να συμβολίσει τον Δία και αστερίσκους για να συμβολίσει τα 4 σώματα, δείχνοντας έτσι ότι υπήρχε μια διαφορά ανάμεσα στους δύο αυτούς τύπους ουράνιων σωμάτων. Είναι σημαντικό να σημειωθεί ότι ο Γαλιλαίος χρησιμοποιούσε τους όρους «πλανήτης» και «αστέρας» αδιακρίτως, και ότι «αμφότεροι οι όροι ήσαν σωστοί στην επικρατούσα αριστοτελική ορολογία.»
Κατά την εποχή που εκδόθηκε το Sidereus Nuncius ο Γαλιλαίος ήταν μαθηματικός στο Πανεπιστήμιο της Πάδοβας και είχε πρόσφατα υπογράψει ένα ισόβιο συμβόλαιο ως κατασκευαστής ισχυρότερων τηλεσκοπίων. Επιθυμούσε να επιστρέψει στη Φλωρεντία και, ελπίζοντας να κερδίσει κάποια χορηγία από εκεί, αφιέρωσε το Sidereus Nuncius στον παλαιό μαθητή του και τότε Μέγα Δούκα της Τοσκάνης, Κόζιμο Β΄ των Μεδίκων. Επιπροσθέτως, ονόμασε τους τέσσερις δορυφόρους του Δία που ανεκάλυψε «άστρα των Μεδίκων» προς τιμή των ισάριθμων αδελφών του Οίκου των Μεδίκων. Αυτό τον βοήθησε να πάρει τη θέση του «Πρώτου Μαθηματικού και Φιλοσόφου» των Μεδίκων στο Πανεπιστήμιο της Πίζας. Τελικώς, η ονοματοδοσία του για τους δορυφόρους δεν επεκράτησε, καθώς αναφέρονται σήμερα συλλογικά ως «Δορυφόροι του Γαλιλαίου», ενώ έχουν ο καθένας και ιδιαίτερο όνομα.
Αποδοχή
Ωστόσο, πολλοί άνθρωποι και κοινότητες δυσπιστούσαν. Μια συνήθης αντίδραση στην ανακάλυψη των δορυφόρων του Δία ήταν ο ισχυρισμός ότι το τηλεσκόπιο είχε ελάττωμα στον φακό και δημιουργούσε ανύπαρκτα φωτεινά σημεία και είδωλα, και ότι επομένως οι δορυφόροι δεν υπήρχαν. Το γεγονός ότι στην αρχή ελάχιστοι μπορούσαν να δουν και να επιβεβαιώσουν εκείνα που είχε παρατηρήσει ο Γαλιλαίος επέτρεπε την υπόθεση ότι η οπτική θεωρία της εποχής «δεν μπορούσε να αποδείξει ξεκάθαρα ότι το όργανο δεν εξαπατούσε τις αισθήσεις». Δίνοντας στους τέσσερις δορυφόρους το ονόμα των Μεδίκων και πείθοντας τον Μέγα Δούκα Κόζιμο Β΄ για τις ανακαλύψεις του, ο Γαλιλαίος κατέστησε την υπεράσπισή τους κρατικό ζήτημα. Ο Moran σημειώνει: «η ίδια η αυλή βρέθηκε αναμεμιγμένη ενεργώς στην προσπάθεια να επιβεβαιωθούν οι παρατηρήσεις του Γαλιλαίου, πληρώνοντάς τον από το κρατικό θησαυροφυλάκιο για να κατασκευάσει διόπτρες που μπορούσαν να σταλούν δια της διπλωματικής οδού στις κυριότερες αυλές της Ευρώπης».
Αρκετοί αστρονόμοι, όπως οι Τόμας Χάριοτ, Ζοζέφ Γκωλτιέ ντε λα Βατέλ (Joseph Gaultier de la Vatelle), Νικολά-Κλωντ Φαμπρί ντε Πεϊρέσκ και Σίμων Μάριος, δημοσίευσαν επιβεβαιώσεις της υπάρξεως των «άστρων των Μεδίκων» μετά την επανεμφάνιση του Δία στον νυκτερινό ουρανό το φθινόπωρο του 1610. Ο Μάριος, Γερμανός αστρονόμος και μαθητής του Τύχωνος, υπήρξε ο πρώτος που δημοσίευσε βιβλίο των παρατηρήσεών του. Επιτέθηκε στον Γαλιλαίο στο Mundus Jovialis (1614), επιμένοντας ότι είχε ανακαλύψει τους τέσσερις δορυφόρους του Δία πριν από τον Ιταλό επιστήμονα και ότι τους παρατηρούσε από το 1609. Ο Μάριος πίστευε ότι για τον λόγο αυτό είχε το δικαίωμα να τους δώσει αυτός επίσημα ονόματα, οπότε τους έδωσε τα ονόματα των μυθικών ερωτικών κατακτήσεων του Δία: Ιώ, Ευρώπη, Γανυμήδης και Καλλιστώ. Αλλά ο Γαλιλαίος δεν ταράχθηκε: επεσήμανε ότι, όντας εκτός της (Ρωμαιοκαθολικής) Εκκλησίας, ο Μάριος δεν είχε υιοθετήσει το Γρηγοριανό ημερολόγιο και χρησιμοποιούσε ακόμα το «παλιό». Και η νύκτα κατά την οποία ο Γαλιλαίος παρατήρησε για πρώτη φορά τους δορυφόρους του Δία ήταν η 7η Ιανουαρίου 1610 με το Γρηγοριανό, αλλά η 28η Δεκεμβρίου 1609 με το παλιό ημερολόγιο (ο Μάριος ισχυριζόταν ότι είχε πρωτοπαρατηρήσει τους δορυφόρους στις 29 Δεκεμβρίου 1609) Ωστόσο, παρά το ότι ο Γαλιλαίος είχε πράγματι ανακαλύψει πρώτος τους 4 δορυφόρους πριν από τον Σίμωνα Μάριο, οι ονομασίες του δεύτερου επεκράτησαν για αυτούς: Ιώ, Ευρώπη, Γανυμήδης και Καλλιστώ.
Το έργο και οι θέσεις του Ρωμαιοκαθολικισμού
Η σχεδίαση από τον Γαλιλαίο μιας Σελήνης που δεν ήταν τέλεια σφαίρα, αλλά είχε «ατέλειες» (βουνά) ερχόταν σε αντίθεση με την κοσμολογική περιγραφή του Αριστοτέλους, κατά την οποία τα ουράνια σώματα ήταν τέλειες και αμετάβλητες σφαίρες, αποτελούμενες από την πεμπτουσία.
Πριν από την έκδοση του Sidereus Nuncius, η Ρωμαιοκαθολική Εκκλησία δεχόταν το Ηλιοκεντρικό σύστημα του Κοπέρνικου ως μία μαθηματική υπόθεση για τη διευκόλυνση των υπολογισμών, και όχι ως πραγματικότητα. Αλλά όταν ο Γαλιλαίος άρχισε να μιλά για το Ηλιοκεντρικό σύστημα ως τη φυσική πραγματικότητα και όχι θεωρία, εισήγαγε «ένα πιο χαοτικό σύστημα, μια έλλειψη οργάνωσης όχι και τόσο θεϊκή». Το Κοπερνίκειο σύστημα, του οποίου το αληθές πίστεψε ο Γαλιλαίος, ερχόταν σε αντίθεση με χωρία της Αγίας Γραφής.
Η σύγκρουση του Γαλιλαίου με τη Ρωμαιοκαθολική Εκκλησία που άρχισε τότε κατέληξε το 1633 στην καταδίκη του σε ένα είδος «κατ' οίκον» περιορισμού από την Ιερά Εξέταση.
Ντέιβιντ Μακλίν (ποδοσφαιριστής)
Ο Ντέιβιντ Πρόφετ Μακλίν (David Prophet McLean, 13 Δεκεμβρίου 1890 – 21 Δεκεμβρίου 1967) ήταν Σκωτσέζος διεθνής ποδοσφαιριστής που αγωνιζόταν ως επιθετικός. Αγωνίστηκε με επιτυχία στα πρωταθλήματα Αγγλίας και Σκωτίας και σημείωσε τουλάχιστον 511 γκολ σε 801 επίσημους αγώνες.
Καριέρα
Ο Μακλίν μεταγράφηκε από την ομάδα της πόλης που γεννήθηκε Φόρφαρ στη Σέλτικ Γλασκώβης πριν κλείσει τα 17 του χρόνια και έκανε το ντεμπούτο του στον επαναληπτικό τελικό του Κυπέλλου Σκωτίας με αντίπαλο τη Ρέιντζερς Γλασκώβης σημειώνοντας το καθοριστικό γκολ στη νίκη με 2–1. Την επόμενη χρονιά κατέκτησε το δεύτερο πρωτάθλημα Σκωτίας συμπεριλαμβανομένου ενός σημαντικού ρόλου στο «διάσημο δεκαπενθήμερο» της Σέλτικ τον Απρίλιο του 1909, όταν έπαιξαν οκτώ παιχνίδια σε δώδεκα ημέρες για να διατηρήσουν το πρωτάθλημα. Ωστόσο, δεν μπόρεσε να καθιερωθεί και έτσι δόθηκε σε άλλες ομάδες.
Στην Αγγλία ήταν ο πρώτος σκόρερ δύο φορές σε διαδοχικές σεζόν στην κορυφαία κατηγορία της χώρας. Μοιράστηκε τη διάκριση με δύο άλλους την πρώτη φορά, όλοι με 25 γκολ, προτού βγει νικητής το 1912–13 με 30. Το 1915, ο Πρώτος Παγκόσμιος Πόλεμος σταμάτησε το ποδόσφαιρο στην Αγγλία, αλλά όχι στη Σκωτία, και ο Μακλίν αγωνίστηκε μεταξύ άλλων και για τους αντιπάλους της Σέλτικ. Στη μοναδική του σεζόν ήταν πρώτος σκόρερ στο πρωτάθλημα της Σκωτίας το 1918–19 (29 γκολ σε 24 αγώνες). Έτσι, έγινε ο πρώτος (από τους μόνο δύο) παίκτης που έγινε πρώτος σκόρερ στις κορυφαίες κατηγορίες, τόσο στην Αγγλία, όσο και στη Σκωτία. Κέρδισε επίσης ένα άλλο Κύπελλο Γλασκώβης, έντεκα χρόνια μετά το πρώτο του, με νίκη επί την Σέλτικ. Εντάχθηκε στη Νταντί το 1922 και έκλεισε την καριέρα του στην πατρίδα του με πέντε ακόμη χρόνια στη Φόρφαρ Αθλέτικ. Σύμφωνα με την IFFHS, ο Μακλίν σημείωσε 316 τέρματα πρώτης κατηγορίας πρωταθλήματος.
Αγωνίστηκε μια φορά για τη Σκωτία, σε αγώνα του Πρωταθλήματος Βρετανικών Νήσων του 1912 με αντίπαλο την Αγγλία. Περαιτέρω διεθνείς ευκαιρίες ήταν περιορισμένες από τον Πόλεμο.
Εξωτερικοί σύνδεσμοι
Κατηγορία:Σκωτσέζοι ποδοσφαιριστές Κατηγορία:Ποδοσφαιριστές Εθνικής Σκωτίας Κατηγορία:Ποδοσφαιριστές Σέλτικ Γλασκώβης Κατηγορία:Ποδοσφαιριστές Πρέστον Νορθ Εντ Κατηγορία:Ποδοσφαιριστές Σέφιλντ Γουένσντεϊ Κατηγορία:Ποδοσφαιριστές Νταντί ΦΚ Κατηγορία:Επιθετικοί ποδοσφαιριστές
Μίκαελ Άνκερ
Ο Μίκαελ Πέτερ Άνκερ (Michael Peter Ancher, 9 Ιουνίου 1849 – 19 Σεπτεμβρίου 1927) ήταν Δανός ρεαλιστής ζωγράφος. Είναι γνωστός σήμερα κυρίως για τις απεικονίσεις του ψαράδων από το Σκάγκεν και σκηνών της ζωής εκεί, ως μέλος της «Αποικίας του Σκάγκεν».
Τα πρώτα χρόνια και οι σπουδές του
thumb|295px|left|Vil han klare pynten (= «Θα καβαντζάρει το ακρωτήριο;»), πίνακας του Μίκαελ Άνκερ, λεπτομέρεια, 1879 thumb|left|295px|Redningsbåden køres gennem klitterne (= «Η σωσίβιος λέμβος μεταφέρεται δια των αμμόλοφων»), λεπτομέρεια, 1883
Ο Άνκερ γεννήθηκε στο Ρούτσκερ, στο νησί Μπόρνχολμ και ήταν γιος ενός τοπικού εμπόρου. Πήγε σχολείο στο Ρένε, αλλά δεν ολοκλήρωσε τη δευτεροβάθμια εκπαίδευση επειδή ο πατέρας του άρχισε να έχει οικονομικές δυσκολίες. Έτσι, το 1865 ο Μίκαελ βρήκε δουλειά ως μαθητευόμενος υπάλληλος στο Kalø Manor, κοντά στο Ρέντε της ανατολικής Γιουτλάνδης. Το επόμενο έτος συνάντησε τους ζωγράφους Τέοντορ Φίλιπσεν και Γκέοργκ Βίλχελμ Γκροτ, που είχαν φθάσει στην περιοχή για να ζωγραφίσουν. Εντυπωσιασμένοι από κάποιες δικές του ζωγραφιές, τον ενθάρρυναν να γίνει επαγγελματίας ζωγράφος. Το 1871 πέρασε λίγους μήνες στη σχολή τέχνης του C.V Nielsen ως προετοιμασία για να εισαχθεί στη Βασιλική Ακαδημία Τεχνών της Δανίας στην Κοπεγχάγη αργότερα το ίδιο έτος. Σπούδασε για λίγο στην Ακαδημία, αλλά την εγκατέλειψε το 1875 χωρίς να αποφοιτήσει.
Ανάμεσα στους συμφοιτητές του Άνκερ εκεί ήταν ο Καρλ Μάντσεν (Madsen), που τον προσκάλεσε να ταξιδέψει στο ψαροχώρι Σκάγκεν, στο άκρο της Γιουτλάνδης, ανάμεσα στη Βαλτική και στη Βόρεια Θάλασσα. Από τα μέσα της δεκαετίας του 1870 οι Άνκερ και Μάντσεν έγιναν κεντρικά μέλη μιας ομάδας καλλιτεχνών που συγκεντρώνονταν εκεί κάθε καλοκαίρι, η οποία έγινε γνωστοί ως «οι ζωγράφοι του Σκάγκεν».
Άνθιμος Καψής
Ο Άνθιμος Καψής (Αστυπάλαια, 3 Σεπτεμβρίου 1950) είναι Έλληνας διεθνής πρώην ποδοσφαιριστής, ο οποίος αγωνιζόταν στη θέση του κεντρικού αμυντικού. Είναι πατέρας του Μιχάλη Καψή.
Μίκαελ Άνκερ
Τα πρώτα χρόνια και οι σπουδές του
Αφού ο Άνκερ πρωτοεπισκέφθηκε το Σκάγκεν το 1874, εγκαταστάθηκε εκεί. Οι ζωγράφοι του Σκάγκεν συναντιόντουσαν τακτικά στο Ξενοδοχείο Μπρένουμς (Brøndums) της κωμόπολης  για την ανταλλαγή ιδεών. Το 1880 ο Άνκερ πήρε ως σύζυγό του την ντόπια ζωγράφο Άννα Κ. Μπρένουμ, την κόρη του ιδιοκτήτη του ξενοδοχείου. Στα πρώτα χρόνια της έγγαμης ζωής τους, κατοίκησαν και είχαν το ατελιέ τους στο σπίτι που σήμερα βρίσκεται στον κήπο του Μουσείου του Σκάγκεν. Μετά τη γέννηση της θυγατέρας τους Χέλγκα το 1883, η οικογένεια μετακόμισε στο Markvej του Σκάγκεν.
Το έργο του
Ο Μίκαελ Άνκερ πραγματοποίησε την πρώτη καλλιτεχνική του επιτυχία το 1879 με τον πίνακα Vil han klare pynten (= «Θα καβαντζάρει το ακρωτήριο;»). Γενικότερα, τα έργα του Άνκερ απεικονίζουν τους ηρωικούς ψαράδες του Σκάγκεν και τις δραματικές εμπειρίες τους στη θάλασσα, συνδυάζοντας τον ρεαλισμό με την κλασική σύνθεση. Σημαντικά έργα του είναι τα ««Η σωσίβιος λέμβος μεταφέρεται δια των αμμόλοφων» (1883), «Το πλήρωμα διασώζεται» (1894) και «Ο πνιγμένος» (1896).
Άνθιμος Καψής
Σε συλλογικό επίπεδο
Ο Άνθιμος Καψής μεγάλωσε στον Πειραιά και ξεκίνησε επίσημα το ποδόσφαιρο από τον Αστέρα Κερατσινίου το 1964. Το 1969 πήρε μεταγραφή στον Παναθηναϊκό, με τη φανέλα του οποίου αγωνίστηκε όλο το υπόλοιπο της ποδοσφαιρικής του καριέρας μέχρι και το 1984, συμμετέχοντας σε 319 αγώνες της Α΄ Εθνικής σημειώνοντας πέντε τέρματα στο πρωτάθλημα και ένα στο Κύπελλο.
Μαζί με τους Βαγγέλη Πανάκη, Φραγκίσκο Σούρπη, και Γιάννη Γκούμα είναι οι τέσσερις ποδοσφαιριστές που αγωνίστηκαν σε όλη τους την καριέρα μόνο στον Παναθηναϊκό.
Μίκαελ Άνκερ
Το έργο του
Ο Μίκαελ Άνκερ τιμήθηκε με το μετάλλιο Eckersberg το 1889 και με το παράσημο του Τάγματος του Ντάνεμπρογ το 1894.
Άνθιμος Καψής
Στις εθνικές ομάδες
Το ντεμπούτο του με την Ελλάδα πραγματοποιήθηκε την 1η Δεκεμβρίου 1971 στον εντός έδρας αγώνα εναντίον της Αγγλίας για τα προκριματικά του Κυπέλλου Εθνών 1972. Ήταν ο αρχηγός της ελληνικής ομάδας που συμμετείχε στο Ευρωπαϊκό Πρωτάθλημα του 1980 στην Ιταλία. Με τη γαλανόλευκη φανέλα είχε συνολικά 35 συμμετοχές.
Το 1972 μετείχε με την εθνική ενόπλων στους προκριματικούς αγώνες για το Παγκόσμιο Κύπελλο Ποδοσφαίρου Ενόπλων 1972 αλλά δεν μετείχε στην τελική φάση.
Μίκαελ Άνκερ
Η οικία Άνκερ
Με τον θάνατό της το 1964 η κόρη των Άνκερ, ζωγράφος Χέλγκα Άνκερ, κληροδότησε το οικογενειακό σπίτι με όλο το περιεχόμενό του στο «Ίδρυμα Χέλγκα Άνκερ». Το 1967 το σπίτι μετατράπηκε σε μουσείο από το ίδρυμα. Η αρχική επίπλωση και τα έργα ζωγραφικής των Άνκερ και άλλων καλλιτεχνών του Σκάγκεν εκτίθενται στο αποκατεστημένο σπίτι και ατελιέ. Εκθέσεις τέχνης γίνονται κατά καιρούς στο Saxilds Gaard, ένα άλλο κτίσμα στην ίδια ιδιοκτησία. Η οικία Άνκερ είναι γεμάτη με πίνακες των Μίκαελ και Άννα Άνκερ, αλλά και πολλών άλλων ζωγράφων του Σκάγκεν, οι οποίοι αποτελούσαν τον φιλικό τους κύκλο. Σήμερα αποτελεί μέρος του Μουσείου του Σκάγκεν.
Άνθιμος Καψής
Στις εθνικές ομάδες
Το 1970 αγωνίστηκε με την Εθνική ερασιτεχνική ομάδα ποδοσφαίρου Ελλάδας στο Κύπελλο Ερασιτεχνών ΟΥΕΦΑ σε δυο αγώνες της προκριματικής φάσης με τη Μάλτα και την Ιταλία.
Μίκαελ Άνκερ
Τιμητικές διακρίσεις
Το ζεύγος Άνκερ απεικονιζόταν στην εμπρόσθια όψη του δανέζικου χαρτονομίσματος των 1000 κορονών. Η πρώτη μορφή του κυκλοφόρησε στις 18 Σεπτεμβρίου 1998, ενώ επανατυπώθηκε και επανακυκλοφόρησε στις 25 Νοεμβρίου 2004 με πρόσθετα χαρακτηριστικά ασφαλείας. Η εικόνα της εμπρόσθιας όψεως ήταν μια σύνθεση από δύο έργα του Πέτερ Σεβερίν Κρέιερ από το 1884, τα οποία αρχικώς κρέμονταν στους τοίχους της τραπεζαρίας του ξενοδοχείου Μπρένουμς.
Άνθιμος Καψής
Πηγές
Κατηγορία:Αμυντικοί ποδοσφαιριστές Κατηγορία:Έλληνες ποδοσφαιριστές Κατηγορία:Ποδοσφαιριστές Εθνικής Ελλάδος Κατηγορία:Ποδοσφαιριστές Εθνικής Ελλάδος Ενόπλων Κατηγορία:Ποδοσφαιριστές Παναθηναϊκού Κατηγορία:Ποδοσφαιριστές Ευρωπαϊκού Πρωταθλήματος 1980 Κατηγορία:Ποδοσφαιριστές Σούπερ Λιγκ Ελλάδας Κατηγορία:Προπονητές ποδοσφαίρου Π.Α.Σ. Γιάννινα
Μίκαελ Άνκερ
Εξωτερικοί σύνδεσμοι
Κατηγορία:Δανοί ζωγράφοι
337
Το έτος 337 (CCCXXXVII ) ήταν ένα κοινό έτος που ξεκινούσε το Σάββατο. Εκείνη την εποχή ήταν γνωστό ως το Έτος των Υπάτων Φελικιανού και Τιτιανού (ή, λιγότερο γνωστό, το Έτος 1090 από Κτήσεως Κόσμου). Η ονομασία 337 είχε χρησιμοποιηθεί από την πρώιμη μεσαιωνική περίοδο, όταν το χριστιανικό ημερολόγιο έγινε η δημοφιλέστερη μέθοδος των ετών στην Ευρώπη.
Θάνατοι
Κατηγορία:Έτη
One Channel
Το One Channel είναι ελληνικό ιδιωτικό τηλεοπτικό κανάλι περιφερειακής εμβέλειας, ιδιοκτησίας του επιχειρηματία Διονύση Παναγιωτάκη, με έδρα την Αθήνα.
Ιστορικό
Στις 2 Σεπτεμβρίου 2016, όταν διεξήχθη διαγωνισμός χορήγησης τηλεοπτικών αδειών, ο Βαγγέλης Μαρινάκης διεκδίκησε επιτυχώς την χορήγηση τηλεοπτικής άδειας, με κόστος 73,8 εκατομμυρίων €. Στο πλαίσιο της αδειοδότησης, η Alter Ego ΕΜΜΕ Α.Ε., η εταιρεία του Μαρινάκη, στις 29 Σεπτεμβρίου κατοχύρωσε το όνομα και το λογότυπο του σταθμού στην Γ.Γ. Εμπορίου. Μετά την ακύρωση του διαγωνισμού για τις τηλεοπτικές άδειες, ο σταθμός έχασε το δικαίωμα εκπομπής και δεν βγήκε στον αέρα.
Η Alter Ego παρότι είχε εξαγοράσει, με πλειστηριασμό τον ήδη ταλαιπωρημένο οικονομικά ΔΟΛ στις 31 Μαΐου 2017, συν το 22% των μετοχών της Τηλέτυπος Α.Ε. που κατείχε το Mega Channel, δεν έλαβε μέρος στον δεύτερο διαγωνισμό για τις επτά τηλεοπτικές άδειες της διετίας 2017-2018, λόγω των οικονομικών προβλημάτων του καναλιού. Ωστόσο στις 18 Οκτωβρίου του 2018, κατέθεσε αίτηση διεκδίκησης μιας εκ των δύο εναπομεινασών αδειών με το κόστος 3,5 εκατομμυρίων ευρώ. Έτσι επανήλθε στο προσκήνιο η άμεση εκπομπή του One Channel, ενόψει και της προεκλογικής περιόδου του 2019 όπου εξέπεμψε στις 17 Απριλίου, μέσω της ιστοσελίδας In.gr, ως έκτακτη εκπομπή για την κάλυψη της παρουσίασης του εκλογικού συνδυασμού του υποψήφιου και τωρινού δημάρχου Πειραιά Γιάννη Μώραλη με την οποία είναι υποψήφιος και ο Βαγγέλης Μαρινάκης.
Επισήμως, εξέπεμψε ως τηλεοπτικός σταθμός στις 2 Μαΐου, διαδικτυακά μέσα από την ομώνυμη ιστοσελίδα του, και στις 23 Μαΐου συνδρομητικά από τις πλατφόρμες Nova και Cosmote TV λαμβάνοντας τρεις μέρες πριν άδεια ευρυζωνικής και δορυφορικής μετάδοσης από το Εθνικό Συμβούλιο Ραδιοτηλεόρασης. Στις 10 Ιουνίου η Alter Ego αναδείχθηκε προσωρινή δικαιούχος της έκτης πανελλαδικής άδειας. Από τα τέλη Αυγούστου, το κανάλι αναβαθμίζεται στον ενημερωτικό και ψυχαγωγικό του τομέα, και ήδη εντάσσει στο πρόγραμμα του, νέα και γνωστά πρόσωπα, προκειμένου, να πάρει γρήγορα την άδεια πανελλαδικής εμβέλειας από το ΕΣΡ κάτι το οποίο επετεύχθη στις 8 Οκτωβρίου.
Πρόγραμμα
Το πρόγραμμα του One Channel περιείχε αρχικά δελτία ειδήσεων και ενημερωτικές εκπομπές (ορισμένες μάλιστα, ήταν τηλεοπτικές μεταφορές των περιοδικών ΒΗΜΑgazino και Vita), τις εκπομπές «Νέες Εποχές» και «Γυμναστική από σπίτι», οι οποίες μεταδόθηκαν και από το Mega, καθώς και άλλες ενημερωτικές και ψυχαγωγικές εκπομπές. Επίσης, προβάλλει ντοκιμαντέρ καθώς και σε έκτακτες περιπτώσεις ζωντανό αθλητικό πρόγραμμα, όπως το Κύπελλο Ποδοσφαίρου Αγγλίας. Από τον Φεβρουάριο του 2020 μέχρι και τον Νοέμβριο του 2021 πρόβαλλε ψυχαγωγικό πρόγραμμα (κυρίως ντοκιμαντέρ και ορισμένες εκπομπές σε επανάληψη από το Mega). Από τον Νοέμβριο του 2021, το πρόγραμμα του σταθμού, έχει ενημερωτικό χαρακτήρα. Τις καθημερινές, το One μεταδίδει συνολικά 4,5 ώρες ενημερωτικής ροής, όπως και δελτία ειδήσεων. Επίσης προβάλλει από το 2022, πλήθος εσωτερικών και εξωτερικών παραγωγών καθώς και ξένες σειρές, ξένες ταινίες αλλά και εκπομπές και ελληνικές σειρές από την ταινιοθήκη του Mega. Τον Φεβρουάριο του 2023, τροποποιήθηκε το πρόγραμμα του σταθμού, υπό την νέα του ιδιοκτησία.
Διαθεσιμότητα
Τα δελτία ειδήσεων του One μεταδίδονταν κατά τις αρχές του 2022 σε διάφορα περιφερειακά κανάλια λόγω συνεργασίας με την HellasNet. Αρχικά ξεκίνησαν να προβάλλονται το απογευματινό και βραδινό δελτίο μέσω του Channel 9 ακόμη και την αντικατάσταση του απογευματινού δελτίου με τις παγκόσμιες ειδήσεις (One World) το οποίο επανήλθε μετά από αρκετό καιρό και αναμεταδίδονταν έως τον Οκτώβριο του ίδιου έτους λίγο πριν μετονομαστεί στο σημερινό One. Τέλος, το Ηλέκτρα TV Κορίνθου αναμετέδιδε το σύνολο του ενημερωτικού προγράμματος του καναλιού (δελτία ειδήσεων και πρωινή ενημερωτική εκπομπή) έως το φθινόπωρο του ίδιου έτους.
Ιδιοκτησία
Το One Channel ανήκε αρχικά στην Alter Ego Επιχείρηση Μέσων Μαζικής Ενημέρωσης Α.Ε. του επιχειρηματία Βαγγέλη Μαρινάκη, η οποία συστάθηκε την Πέμπτη 23 Ιουνίου 2016 με πρώτη έδρα στην Αθήνα, ενώ από την επόμενη χρονιά με εξαίρεση την περίοδο 2018-2023 εδρεύει στην Καλλιθέα, κατέχοντας το Mega Channel, την ιστοσελίδα In.gr και τις εφημερίδες Το Βήμα και Τα Νέα.
Την 1η Νοεμβρίου 2019, η εταιρεία, απέκτησε με πλειστηριασμό, από την Τηλέτυπος Α.Ε. Τηλεοπτικών Προγραμμάτων, τα περιουσιακά στοιχεία, το όνομα, το αρχείο ειδήσεων και εκπομπών, την ταινιοθήκη, τα πνευματικά δικαιώματα, τον εξοπλισμό και τις συμμετοχές του Mega, καταθέτοντας 33.999.999 ευρώ. Η εταιρεία, μετά την αγορά του σταθμού στο σύνολό του, επαναλειτούργησε ξανά το Mega, τον Φεβρουάριο του 2020, ενώ μετά από τρία χρόνια, η παλιά ιδιοκτήτρια του σταθμού Τηλέτυπος κηρύχθηκε σε πτώχευση.
Από τον Νοέμβριο του 2022 το One Channel αποτελεί ιδιοκτησία της Αττική Τηλεόραση Α.Ε. που ανήκει στον επιχειρηματία Διονύση Παναγιωτάκη. Ο όμιλος μέσων ενημέρωσης Alter Ego του Βαγγέλη Μαρινάκη, δεν το συμπεριλαμβάνει πλέον τον σταθμό στην ιδιοκτησία του. Το One Channel, μεταφέρθηκε στις αρχές του 2023 στις εγκαταστάσεις του άλλοτε Channel 9, στην περιοχή του σχολικού συγκροτήματος Γκράβας όπου στεγάζονται τα Αθηναϊκά Θέατρα και η SportDay ενώ η έδρα της Αττική Τηλεόραση είναι σε ένα εκ των θεάτρων που λειτουργεί ο επιχειρηματίας, στην Πειραιώς 131.
Εξωτερικοί σύνδεσμοι
Κατηγορία:Ιδιωτικοί τηλεοπτικοί σταθμοί περιφερειακής εμβέλειας (Αττική) Κατηγορία:Τηλεοπτικά κανάλια και σταθμοί οι οποίοι ιδρύθηκαν το 2019
Άτιτλη συνέχεια Venom 2
Η άτιτλη συνέχεια Venom 2 είναι επερχόμενη Αμερικανική υπερηρωική ταινία βασισμένη στον χαρακτήρα των Marvel Comics Venom, σε παραγωγή από την Columbia Pictures. Σε διανομή από την Sony Pictures Releasing, είναι προορισμένο να είναι η πέμπτη ταινία του Σύμπαντος Spider-Man της Sony και η συνέχεια των Venom (2018) και Venom 2 (2021). Η ταινία γράφτηκε και σκηνοθετήθηκε από την Κέλι Μάρσελ, από ιστορία την οποία έγραψε με τον Τομ Χάρντι, ο οποίος πρωταγωνιστεί ως ο Έντι Μπροκ και ο Venom.
Ο Χάρντι αποκάλυψε τον Αύγουστο του 2018 πως υπέγραψε συμβόλαιο για να εμφανιστεί σε τρίτη ταινία Venom και η ανάπτυξη ξεκίνησε τον Δεκέμβριο του 2021, μετά την κυκλοφορία της δεύτερης ταινίας. Οι Μάρσελ και Χάρντι ξεκίνησαν να γράφουν το σενάριο τον Ιούνιο του 2022, και η Μάρσελ επιλέχθηκε ως σκηνοθέτρια εκείνον τον Οκτώβριο. Τα γυρίσματα ξεκίνησαν τον Ιούνιο του 2023 στην Ισπανία, αλλά έκαναν παύση τον επόμενο μήνα λόγω της απεργίας SAG-AFTRA του 2023.
Η ταινία είναι προγραμματισμένη να κυκλοφορήσει στις Ηνωμένες Πολιτείες Αμερικής στις 12 Ιουλίου του 2024.
Εξωτερικοί σύνδεσμοι
Κατηγορία:Επερχόμενες ταινίες Κατηγορία:Ταινίες του 2024 Κατηγορία:Αμερικανικές ταινίες δράσης - επιστημονικής φαντασίας Κατηγορία:Ταινίες σίκουελ Κατηγορία:Αμερικανικές ταινίες με υπερήρωες Κατηγορία:Ταινίες παραγωγής Columbia Pictures Κατηγορία:Ταινίες που επηρεάστηκαν από την απεργία SAG-AFTRA του 2023 Κατηγορία:Ταινίες βασισμένες σε έργα του Τοντ Μακφάρλαν Κατηγορία:Ταινίες σε παραγωγή Έιμι Πασκάλ Κατηγορία:Ταινίες σε παραγωγή Άβι Άραντ Κατηγορία:Ταινίες σε παραγωγή Ματ Τόλμαχ Κατηγορία:Ταινίες γυρισμένες στο Λονδίνο Κατηγορία:Ταινίες σε σενάριο Κέλι Μάρσελ Κατηγορία:Σύμπαν Spider-Man της Sony Κατηγορία:Venom (σειρά ταινιών) Κατηγορία:Επερχόμενες ταινίες σίκουελ
Σκόπας ο Αιτωλός
Ο Σκόπας ήταν Αιτωλός στρατηγός, ο οποίος υπηρέτησε τόσο την πατρίδα του την Αιτωλική Συμπολιτεία στον Δεύτερο Συμμαχικό Πόλεμο (220-217 π.Χ.) όσο και την Αίγυπτο των Πτολεμαίων ενάντια στους Σελευκίδες, με ανάμεικτη επιτυχία. Εκτελέστηκε το 196 π.Χ. στην Αλεξάνδρεια γιατί συνωμοτούσε για να καταλάβει την εξουσία για λογαριασμό του.
Υπηρεσία στον Δεύτερο Συμμαχικό Πόλεμο
Όταν ξέσπασε ο Δεύτερος Συμμαχικός Πόλεμος, ο Σκόπας κατείχε ηγετική θέση ανάμεσα στους συμπατριώτες του. Ήταν συγγενής του Αρίστωνα, ο οποίος τότε κατείχε το αξίωμα του στρατηγού στην Αιτωλική Συμπολιτεία, η οποία του είχε αναθέσει την πλήρη διοίκηση των επιχειρήσεων. Σε αυτό το πλαίσιο, από τον Σκόπα ζήτησε βοήθεια ο Δορίμαχος μετά την πενιχρή επιτυχία της επιθετικής του εκστρατείας εναντίον της Μεσσηνίας και, αν και δεν είχε δοθεί κανένα πρόσχημα για συμμετοχή των Αιτωλών στον πόλεμο, οι δύο στρατηγοί είχαν το θάρρος να πάρουν πάνω τους την επιχείρηση.
Έτσι, την άνοιξη του 220 π.Χ., ηγήθηκαν εκστρατείας εναντίον των Μεσσηνίων, και όχι μόνο λεηλάτησαν τα εδάφη των τελευταίων, αλλά και όταν ο ίδιος ο Άρατος ήρθε ως επικεφαλής Αχαϊκού στρατού για να τους υποστηρίξει, τον νίκησαν στις Καφυές και πέτυχαν την υποχώρησή του χωρίς να τους ενοχλήσει (Πολύβιος IV. 5, 6, 9, 10-13.). Αυτή η θρασεία προσβολή οδήγησε αυτονόητα σε δημόσια κήρυξη πολέμου της Αχαϊκής Συμπολιτείας και του συμμάχου τους Φιλίππου Ε΄ της Μακεδονίας εναντίον των Αιτωλών, με τους τελευταίους να επιλέγουν τον Σκόπα ως στρατηγό κατά τη διάρκεια του επόμενου έτους, και να του αναθέτουν τη διεξαγωγή του πολέμου που ο ίδιος προκάλεσε εναντίον τους. Την άνοιξη του 219 π.Χ. εισέβαλε στην Μακεδονία με μεγάλη δύναμη, λεηλάτησε την ύπαιθρο της Πιερίας χωρίς αντίσταση και, έχοντας κατακτήσει το Δίο, όχι μόνο κατέστρεψε την πόλη, αλλά λεηλάτησε και έκαψε τον περίφημο ναό, ο οποίος ονοματοδοτούσε την πόλη. Εν τω μεταξύ, ωστόσο, ξέχασε την υπεράσπιση της ίδιας της Αιτωλίας, αφήνοντας ανοικτό το πεδίο στον Φίλιππο να αποκτήσει σημαντικά ερείσματα από την πλευρά των Ακαρνάνων (Πολύβιος IV. 27, 62 και V. 11). Τον επόμενο χρόνο (218 π.Χ.) εστάλη από τον Δορίμαχο (που τον είχε διαδεχθεί στην ανώτατη διοίκηση) με μια ομάδα μισθοφόρων για να βοηθήσει τους Ηλείους (Πολύβιος, IV.3), αλλά δεν έχουμε άλλες περιγραφές των πράξεών του κατά το έτος αυτό, ή για το υπόλοιπο του πολέμου. Το όνομά του δεν θα αναφερθεί ξανά ως το έτος 211 π.Χ., οπότε τον βρίσκουμε και πάλι να έχει το αξίωμα του στρατηγού και με αυτή την ιδιότητα να προεδρεύει της συνέλευσης των Αιτωλών, η οποία αποφάσισε την συμμαχία με το Ρωμαίο πραίτορα Μάρκο Βαλέριο Λεβίνο (Marcus Valerius Laevinus). Η κατάκτηση της Ακαρνανίας ήταν το δόλωμα που δόθηκε για να μπουν οι Αιτωλοί σε αυτή την Συμμαχία, και ο Σκόπας αμέσως συγκέντρωσε τις δυνάμεις του για να εισβάλει στην χώρα. Αλλά η αποφασιστική αντίσταση των Ακαρνάνων και η προέλαση του Φιλίππου προς βοήθειά τους εξουδετέρωσαν την προσπάθειά του. Το επόμενο έτος (210 π.Χ.) τον βρίσκουμε να συμπράττει με τον Λεβίνο στην πολιορκία των Αντικύρων στη Φωκίδα. Μετά την κατάληψή της, η πόλη δόθηκε στους Αιτωλούς (Λίβιος, XXVI.24-26).
Υπηρεσία στην Αίγυπτο
Μετά το τέλος του πολέμου με τον Φίλιππο, οι πηγές αναφέρουν ότι οι Αιτωλοί ήταν απασχολημένοι με εσωτερικές διαμάχες τους, και προκειμένου να κατευνάσει τις διαμάχες αυτές και να βρουν μια λύση για τον όγκο των χρεών που πίεζαν τους ηγέτες της χώρας, οι Σκόπας και Δορίμαχος επιφορτίστηκαν με την μεταρρύθμιση του Συντάγματος, το 204 π.Χ. Σίγουρα δεν είχαν τόσο καλά προσόντα για νομοθέτες, και ο Σκόπας είχε αναλάβει την θέση από προσωπική φιλοδοξία. Όταν απογοητεύτηκε, αποσύρθηκε στην Αλεξάνδρεια. Εκεί έγινε ευνοϊκότατα δεκτός από αυτούς που κυβερνούσαν αντί του ανήλικου Πτολεμαίου Ε΄ Επιφανούς, και διορίστηκε αρχιστράτηγος του στρατού στην Κοίλη Συρία, όπου έπρεπε να αντιμετωπίσει τα φιλόδοξα σχέδια του Αντίοχου του Μέγα. Αρχικά πέτυχε απολύτως, μειώνοντας την έκταση της επαρχίας της Ιουδαίας που υπαγόταν στον Πτολεμαίο, αλλά στη συνέχεια ηττήθηκε από τον Αντίοχο στην μάχη του Πανείου. Αφού κλείστηκε εντός των τειχών της Σιδώνας, μετά από μια ατελέσφορη προσπάθεια από τον Πτολεμαίο για ανακούφισή του, τελικά υποχρεώθηκε να παραδοθεί από την πείνα (Πολύβιος XIII.1-2, XVI.18-19, 39. Ιώσηπος, Ιουδαϊκή Αρχαιολογία XII.3.3. Ιερώνυμος, ad Daniel, XI.15-16).
Παρά αυτή την αποτυχία, φαίνεται να συνεχίζει να απολαμβάνει την εύνοια της Πτολεμαϊκής αυλής, και το 200 π.Χ. στάλθηκε στην Ελλάδα με μεγάλο ποσό χρημάτων, προκειμένου να στρατολογήσει μισθοφόρους για τον στρατό του Πτολεμαίου, ένα έργο το οποίο εκτέλεσε με τόση επιτυχία, ώστε να επιστρέψει στην Αλεξάνδρεια φέρνοντας μαζί του ένα σώμα πάνω από 6.000 από τον ανθό της αιτωλικής νεολαίας (Λίβιος XXXI.43). Η εμπιστοσύνη του στην υποστήριξη μιας τόσο μεγάλη δύναμης, σε συνδυασμό με τις δικές του ικανότητες και τον τεράστιο πλούτο που είχε συσσωρεύσει στην υπηρεσία του βασιλιά της Αιγύπτου, φαίνεται ότι πυροδότησαν την φιλοδοξία του, και τον οδήγησαν να συλλάβει ένα σχέδιο βίαιης κατάληψης της διοίκησης του βασιλείου. Αλλά τα σχέδιά του ανακαλύφθηκαν πριν ωριμάσουν για εκτέλεση, και ο Αριστομένης, υπασπιστής του Πτολεμαίου, έστειλε μια δύναμη για να τον συλλάβει. Ο Σκόπας, έκπληκτος, δεν μπόρεσε να αντιτάξει καμία αντίσταση. Οδηγήθηκε κατευθείαν ενώπιον του συμβουλίου του νεαρού βασιλιά, καταδικάστηκε σε θάνατο και εκτελέστηκε στη φυλακή το επόμενο βράδυ, το 196 π.Χ. Σύμφωνα με τον Πολύβιο, άξιζε απολύτως αυτή την μοίρα του, λόγω της αλόγιστης και ακόρεστης πλεονεξίας που επέδειξε σε όλη τη διάρκεια της παραμονής του στην Αίγυπτο.
Κατηγορία:Αρχαίοι Αιτωλοακαρνάνες
Δελτοειδές
Στην Ευκλείδεια γεωμετρία, το δελτοειδές είναι ένα τετράπλευρο του οποίου οι τέσσερις πλευρές μπορούν να ομαδοποιηθούν σε δύο ζεύγη πλευρών ίσου μήκους που είναι γειτονικές μεταξύ τους. Αντίθετα, ένα παραλληλόγραμμο έχει επίσης δύο ζεύγη πλευρών ίσου μήκους, αλλά είναι αντίκριστες μεταξύ τους και όχι παρακείμενες. Το δελτοειδές τετράπλευρο ονομάζεται επίσης χαρταετός (kite), διότι ο χαρταετός έχει συχνά τέτοιο σχήμα στην απλούστερη μορφή του. Το δελτοειδές δεν πρέπει να συγχέεται με τη δελτοειδή καμπύλη, που είναι ένα διαφορετικό γεωμετρικό σχήμα.
Το δελτοειδές, όπως ορίζεται παραπάνω, μπορεί να είναι κυρτό ή κοίλο. Το κοίλο δελτοειδές ονομάζεται επίσης βέλος (dart, arrowhead) και είναι ένα είδος ψευδοτριγώνου, ενώ το κυρτό δελτοειδές καλείται συχνά χαρταετός.
Ειδικές περιπτώσεις
Όταν έχουν ίδιο μήκος και οι τέσσερις πλευρές ενός δελτοειδούς (δηλαδή, όταν το δελτοειδές είναι ισόπλευρο), τότε πρέπει να είναι ρόμβος.
Όταν ένα δελτοειδές είναι ισογώνιο, δηλαδή και οι τέσσερις γωνίες του είναι ίσες, τότε θα πρέπει να είναι επίσης ισόπλευρο και συνεπώς τετράγωνο. Το δελτοειδές με τρεις ίσες γωνίες 108° και μία γωνία 36° σχηματίζει το κυρτό κύτος του λαούτου του Πυθαγόρα.
Τα δελτοειδή που είναι επίσης κυκλικά τετράπλευρα (δηλαδή δελτοειδή που μπορούν να εγγραφούν σε κύκλο) είναι αυτά που σχηματίζονται από δύο παραλληλισμένα ορθογώνια τρίγωνα. Δηλαδή, είναι αυτά τα δελτοειδή που έχουν το ένα ζεύγος ίσων γωνιών τους να είναι ίσες με 90 μοίρες. Τα σχήματα αυτά ονομάζονται ορθογώνια δελτοειδή και στην πραγματικότητα είναι δικεντρικά τετράπλευρα. Ανάμεσα σε όλα τα δικεντρικά τετράπλευρα με δεδομένες τις δύο ακτίνες κύκλου, αυτό με το μέγιστο εμβαδόν είναι ορθογώνιο δελτοειδές.
200px|μικρογραφία|δεξιά|Η [[δελτοειδής τριεξαγωνική πλακόστρωση γίνεται με πανομοιότυπες έδρες δελτοειδών, με εσωτερικές γωνίες 60°, 90° και 120°.]] Υπάρχουν μόνο οκτώ πολύγωνα που μπορούν πλακοστρώσουν το επίπεδο κατά τέτοιο τρόπο ώστε οποιαδήποτε πλακίδιο να αντικατοπτρίζεται σε οιανδήποτε ακμή του με κάποιο άλλο ίδιο πλακίδιο και ένα από αυτά είναι το ορθογώνιο δελτοειδές, με 60°, 90° και 120° γωνίες. Η πλακόστρωση που παράγεται από τις αντανακλάσεις αυτές είναι η δελτοειδής τριεξαγωνική πλακόστρωση.
Στην μη Ευκλείδεια γεωμετρία, το τετράπλευρο του Λάμπερτ είναι ορθογώνιο δελτοειδές με τρεις ορθές γωνίες.
Συμμετρία
Τα δελτοειδές είναι τα τετράπλευρα που έχουν συμμετρία ως προς άξονα κατά μήκος μιας από τις διαγωνίους του. Οποιοδήποτε τετράπλευρο απλό πολύγωνο που έχει έναν άξονα συμμετρίας πρέπει να είναι είτε δελτοειδές (όταν ο άξονας συμμετρίας είναι μία διαγώνιος) είτε ισοσκελές τραπέζιο (όταν ο άξονας συμμετρίας περνά από τα μέσα δύο πλευρών του) και αυτά περιλαμβάνουν αντίστοιχα ως ειδικές περιπτώσεις τον ρόμβο και το ορθογώνιο, που έχουν δύο άξονες συμμετρίας το κάθε ένα και το τετράγωνο, το οποίο είναι τόσο δελτοειδές όσο και ισοσκελές τραπέζιο και έχει τέσσερις άξονες συμμετρίας. Αν επιτραπούν και οι διασταυρώσεις, τότε ο κατάλογος των τετραπλεύρων με άξονες συμμετρίας πρέπει να επεκταθεί ώστε να συμπεριλάβει επίσης τα αντιπαραλληλόγραμμα.
Βασικές ιδιότητες
Κάθε δελτοειδές είναι ορθοδιαγώνιο τετράπλευρο, που σημαίνει ότι οι δύο διαγώνιοί του είναι κάθετες μεταξύ τους. Επιπλέον, μιας από τις δύο διαγωνίους του (ο άξονας συμμετρίας) είναι η κάθετος που διχοτομεί την άλλη και είναι επίσης η διχοτόμος γωνία που ικανοποιεί τις δύο γωνίες.
Μία από τις δύο διαγωνίους ενός κυρτού δελτοειδούς το διαιρεί σε δύο ισοσκελή τρίγωνα, ενώ η άλλη (ο άξονας συμμετρίας) διαιρεί το δελτοειδές σε δύο παραλληλισμένα τρίγωνα. Οι δύο εσωτερικές γωνίες ενός δελτοειδούς που είναι στις αντίθετες πλευρές του άξονα συμμετρίας είναι ίσες.
Εμβαδόν
Εναλλακτικά, εάν α και β είναι τα μήκη των δύο άνισων πλευρών του και θ είναι η γωνία μεταξύ των άνισων πλευρών, τότε το εμβαδόν του είναι:
Εξωτερικοί σύνδεσμοι
Κατηγορία:Γεωμετρικά σχήματα Κατηγορία:Τετράπλευρα
Πολιορκία των Θηβών
Έχοντας διασφαλίσει τα βόρεια σύνορά του βασιλείου του, ο Αλέξανδρος Γ' ειδοποιήθηκε τον Αύγουστο του 335 π.Χ., ότι οι Θηβαίοι πολιορκούσαν τη μακεδονική φρουρά στην Καδμεία, καθώς στην νότια Ελλάδα είχε κυκλοφορήσει η φήμη του θανάτου του στη χώρα των Τριβαλλών.
Τακτικές κινήσεις
Ο Αλέξανδρος κατέφθασε από τη λίμνη Οχρίδα μέσα σε 7 ημέρες στον Ογχηστό της Βοιωτίας, λίγο έξω από την πόλη των Θηβών με 30.000 πεζούς και 3.000 ιππείς, όπως παραδίδει ο Διόδωρος -εκπληκτική ταχύτητα αν λάβει κανείς υπόψιν τα μέσα της εποχής και το μέγεθος του στρατεύματος, ενώ παραμένει επίσης μυστήριο το πώς κατάφερε να περάσει το στενό των Θερμοπυλών χωρίς να γίνει αντιληπτός ούτε ακόμα και από τους ντόπιους- και ζήτησε απλώς την παράδοσή της. Κήρυξε γενική αμνηστία για τους Θηβαίους και υποσχέθηκε να τηρήσει τη συνθήκη της Κορίνθου του προηγούμενου έτους. Δεν πρόβαλε οποιαδήποτε άλλη απαίτηση, πλην της παράδοσης των δύο αρχηγών της αντιμακεδονικής μερίδας, του Φοίνικα και του Προθύτη.
Οι Θηβαίοι, όμως όχι μόνον δεν ενέδωσαν στις προτάσεις του Αλέξανδρου αλλά και τον καθύβρισαν, απαιτώντας από ψηλό πύργο την παράδοση των στρατηγών Αντίπατρου και Φιλώτα και προσκαλώντας «όποιον επιθυμεί να προσέλθει και να συμπράξει μαζί με το μεγάλο βασιλέα και τους Θηβαίους για να καταλύσει τον τύραννο της Ελλάδας». Οργισμένος ο Αλέξανδρος ορκίστηκε πως θα επέβαλλε στους Θηβαίους την έσχατη τιμωρία.
Η πολιορκία
Στην παρούσα περιγραφή της πολιορκίας ακολουθείται η αφήγηση του Διόδωρου. Καταφθάνοντας ο Αλέξανδρος στην περιοχή, διαίρεσε τις δυνάμεις του σε τρία τμήματα και διέταξε το ένα από αυτά να επιτεθεί στις παλισάδες που είχαν τοποθετηθεί μπροστά στην πόλη, το δεύτερο να αντιμετωπίσει το μέτωπο των Θηβαίων και κράτησε το τρίτο ως εφεδρεία για να υποστηρίξει τις δυνάμεις του σε περίπτωση δυναμικής αντίδρασης των Θηβαίων σε κάποια γραμμή του μετώπου.
Από πλευράς τους οι Θηβαίοι κράτησαν το ιππικό πίσω από τις παλισάδες (επίσης χάρακες, δηλαδή χαρακώματα), ανέθεσαν στους μέτοικους, τους δούλους τους οποίους απελευθέρωσαν για αυτό το σκοπό και όσους είχαν καταφύγει στην πόλη να αντιμετωπίσουν εκείνους που επιτίθονταν κατά των τειχών, ενώ οι ίδιοι ετοιμάστηκαν για μάχη μπρος στην πόλη με την υπεράριθμη μακεδονική δύναμη. Τα γυναικόπαιδα κατέφυγαν στους ναούς, ικετεύοντας τους θεούς να σώσουν την πόλη από τον επερχόμενο κίνδυνο.
Πολύ σύντομα τα δόρατα εγκαταλείφθηκαν και η μάχη εξελίχθηκε σε συμπλοκή σώμα με σώμα. Αδύναμοι από τη μακρά και κοπιώδη πορεία οι Μακεδόνες, ανάγκασαν τον Αλέξανδρο να στείλει τις εφεδρείες του, προκειμένου να καμφθεί η αντίστασή τους, αλλά και πάλι ο στρατός της πόλης πολεμούσε θαυμάσια. Μεσούσης της μάχης όμως, ο Αλέξανδρος διέκρινε πύλη εγκαταλειμμένη από τους φρουρούς της και τότε έστειλε τον Περδίκκα να την καταλάβει και να διεισδύσει στην πόλη.
Οι Μακεδόνες γλίστρησαν μέσα από την πύλη και οι Θηβαίοι, κατανοώντας ότι η πόλη διέτρεχε μεγάλο κίνδυνο, αποθαρρύνθηκαν και όρμησαν άτακτα -πεζικό και ιππικό μαζί- στους στενούς δρόμους, προκαλώντας το θάνατο πολλών δικών τους ανδρών. Την ίδια στιγμή η μακεδονική φρουρά στην Καδμεία βγήκε από την ακρόπολη και επιδόθηκε σε άγρια σφαγή μαζί με το υπόλοιπο στράτευμα, τους Φωκείς, τους Πλαταιείς και τους άλλους Βοιωτούς, των άτακτων πλέον φυγάδων, εξολοθρεύοντας μαζί ακόμα και τους ικέτες στα ιερά και τα γυναικόπαιδα. Η πόλη λεηλατήθηκε άγρια και ισοπεδώθηκε, ενώ πάνω από 6.000 Θηβαίοι σφάχτηκαν και περισσότεροι από 30.000 εξανδραποδίστηκαν (πουλήθηκαν ως δούλοι). Από τον εξανδραποδισμό εξαιρέθηκαν ιερείς, ιέρειες, όσοι είχαν διατελέσει πρόξενοι των Μακεδόνων, καθώς και όσοι είχαν φιλοξενηθεί από τον Φίλιππο ή τον Αλέξανδρο. Από την πώληση των αιχμαλώτων το μακεδονικό θησαυροφυλάκιο εκτιμάται ότι αποκόμισε 440 τάλαντα. Μεγάλο τμήμα της Θηβαϊδας, της υπαίθρου δηλαδή γύρω από τη Θήβα, κάηκε και λεηλατήθηκε επίσης. Οι 500 Μακεδόνες που έπεσαν στη μάχη τάφηκαν με μεγάλες τιμές.
Ο Αρριανός αναφέρει ότι ο Μέγας Αλέξανδρος, ως ένδειξη τιμής προς τον ποιητή Πίνδαρο, εξαίρεσε το σπίτι του (ένα από τα αξιοθέατα των αρχαίων Θηβών) από την καταστροφή και, στη συνέχεια, την ισοπέδωση με την οποία τιμώρησε την πόλη, καθώς ο Πίνδαρος είχε συνθέσει εγκώμια για τον Αλέξανδρο Α΄ της Μακεδονίας.
Πηγές
Θηβα Θηβα Θηβα Θηβας πολιορκια Θηβα Θηβα 335 π.Χ.
Δέσμη ινών
μικρογραφία|Μια κυλινδρική [[βούρτσα που δείχνει την διαίσθηση πίσω από τον όρο "δέσμες ινών". Αυτή η βούρτσα είναι σαν δέσμες ινών κατά τις οποίες η βάση του χώρου είναι ένας κύλινδρος και οι ίνες (σκληρές τρίχες) είναι τα τμήματα της γραμμής. Η απεικόνιση π:E→B θα παίρνει ένα σημείο για κάθε τρίχα και θα το απεικονίζει στη ρίζα του πάνω κυλίνδρου.]] Στα μαθηματικά, και ιδιαίτερα στην τοπολογία, μια δέσμη ινών (αγγλ.: fibre bundle) είναι ένας χώρος που είναι τοπικά ένας χώρος με γινόμενο, αλλά γενικά μπορεί να έχει διαφορετική τοπολογική δομή. Συγκεκριμένα, η ομοιότητα ανάμεσα σε ένα χώρο Ε και σε ένα χώρο με γινόμενο B × F ορίζεται χρησιμοποιώντας μια συνεχή επί απεικόνιση
η οποία σε μικρές περιοχές του E συμπεριφέρεται ακριβώς όπως μια προβολή από αντίστοιχες περιοχές της Β × F στο Β. Η απεικόνιση π,που ονομάζεται η προβολή ή η βύθιση της δέσμης, θεωρείται ως μέρος της δομής της δέσμης. Ο χώρος E είναι γνωστός ως το συνολικό διάστημα της δέσμης ινών, ο Β ως η βάση του χώρου, και F η ίνα.
Ιωάννης Κουτσογιάννης
Ο Ιωάννης Κουτσογιάννης (23 Δεκεμβρίου 1933) είναι Έλληνας στρατιωτικός και πολιτικός, επίτιμος αντιστράτηγος του Στρατού Ξηράς. Διατέλεσε βουλευτής Αργολίδας του ΠΑΣΟΚ, πρόεδρος της Κοινοβουλευτικής Επιτροπής Εθνικής Άμυνας και υφυπουργός Μεταφορών και Επικοινωνιών στην κυβέρνηση του Ανδρέα Παπανδρέου.
Βιογραφικά στοιχεία
Γεννήθηκε το Δεκέμβριο του 1933 στο Άργος. Σπούδασε στη Στρατιωτική Σχολή Ευελπίδων (ΣΣΕ), από την οποία αποφοίτησε το 1954 ως ανθυπολοχαγός του Πυροβολικού. Συμπλήρωσε τις σπουδές του στη Σχολή Αεροπορίας Στρατού, τη Σχολή Πυροβολικού, τη Σχολή Τοπογράφων και τη Νομική Σχολή του Αριστοτελείου Πανεπιστημίου Θεσσαλονίκης.
Υπηρέτησε στην Κύπρο ως λοχαγός - εθελοντής (1965 - 1966). Μετά την επιβολή της χούντας αποτάχθηκε από το Στρατό, συνελήφθη, κρατήθηκε στο ΕΑΤ/ΕΣΑ, βασανίσθηκε και εκτοπίστηκε για ένα χρόνο στη Μακρακώμη Φθιώτιδας.
Δέσμη ινών
Ιστορία
Ο Whitney ήρθε στον γενικό ορισμό μιας δέσμης ινών από την μελέτη του για μια πιο συγκεκριμένη έννοια της σφαιρικής δέσμης, που είναι μια δέσμη ινών της οποίας η ίνα είναι μια σφαίρα αυθαίρετης διάστασης.
Ιωάννης Κουτσογιάννης
Βιογραφικά στοιχεία
Από το Νοέμβριο του 1988 ως τον Ιούλιο του 1989 ο Γιάννης Κουτσογιάννης διετέλεσε υφυπουργός Μεταφορών και Επικοινωνιών στην κυβέρνηση του Ανδρέα Παπανδρέου.
Δέσμη ινών
Επίσημος ορισμός
Μια δέσμη ινών είναι μια δομή (E, B, π, F), όπου E, B, και F είναι τοπολογικοί χώροι και π : E → B είναι συνεχής και επί ικανοποιώντας μια τοπικά τετριμμένη κατάσταση που περιγράφεται παρακάτω. Ο χώρος B καλείται βάση του χώρου των δεσμών, E ο συνολικός χώρος και F η ίνα. Η απεικόνιση π ονομάζεται η προβολή απεικόνισης (ή δέσμη προβολής). Θα υποθέσουμε στη συνέχεια ότι ο βασικός χώρος Β είναι συνεκτικός.
Απαιτούμε για κάθε x στο E, να υπάρχει μια ανοιχτή περιοχή U ⊂ Β του π(x) (η οποία θα ονομάζεται τετριμμένη περιοχή) έτσι ώστε να υπάρχει ένας ομοιομορφισμός φ: π-1(U) → U × F (όπου U × F είναι ο χώρος με γινόμενο) κατά τέτοιο τρόπο ώστε η π να συμφωνεί με την προβολή πάνω στον πρώτο παράγοντα. Έτσι ώστε στο διάγραμμα που ακολουθεί θα πρέπει να επικοινωνούν: 230x230εσ|Local triviality condition όπου proj1 : U × F → U είναι η φυσική προβολή και φ : π−1(U) → U × F είναι ένας ομοιομορφισμός. Το σύνολο όλων των {(Ui, φi)} ονομάζεται ένας τοπικός διαμελισμός της δέσμης.
Ιωάννης Κουτσογιάννης
Βιογραφικά στοιχεία
Το 1996 του απονεμήθηκε ο βαθμός του αντιστράτηγου.
Κατά καιρούς εξέφρασε απόψεις που θεωρήθηκαν ακραίες για σοσιαλιστικό κόμμα, όπως: «Ένας λαός χωρίς τη γλώσσα του, χωρίς τα ιστορικά του αποθέματα, χωρίς τον πολιτισμό του, χωρίς τη θρησκεία του, χωρίς εθνικά ιδανικά, πολτοποιημένος με αλλόφυλους, πολυπολιτισμικός, χωρίς σύνορα και υποβαθμισμένος σε ανήμπορη μειοψηφία, είναι έτοιμος να χάσει και τον τόπο του».
Πηγές
Κατηγορία:Βουλευτές Αργολίδος Κατηγορία:Έλληνες υφυπουργοί Μεταφορών και Επικοινωνιών Κατηγορία:Βουλευτές εκλεγμένοι με το ΠΑΣΟΚ Κατηγορία:Έλληνες αξιωματικοί του πυροβολικού
Δέσμη ινών
Επίσημος ορισμός
Έτσι, για κάθε p στο Β, η αντίστροφη εικόνα π-1({p}) είναι ομοιομορφική στην F (από τη proj1-1({p}) σαφώς είναι) και ονομάζεται ίνα πάνω στο p. Κάθε δέσμη ινών π : E → B είναι μια ανοιχτή απεικόνιση, καθώς οι προβολές των γινομένων είναι ανοιχτές απεικονίσεις. Ως εκ τούτου,ο B μεταφέρει το τοπολογικό πηλίκο που καθορίζεται από την απεικόνιση π.
Μια δέσμη ινών (E, B, π, F) συχνά συμβολίζεται ώστε, σε αναλογία με μια σύντομη πλήρη ακολουθία, που δείχνει σε ποιο χώρο είναι η ίνα, το συνολικό χώρο και το βασικό χώρο, καθώς και η απεικόνιση από το σύνολο στη βάση του χώρου.
Μια λεία δέσμη ινών είναι μια δέσμη ινών στην κατηγορία των λείων πολλαπλότητων. Έτσι τα Ε, Β, και F απαιτείται να είναι ομαλές πολλαπλότητες και όλες οι παραπάνω συναρτήσεις απαιτείται να είναι ομαλές απεικονίσεις.